Els expedients de matrimoni s'han d'iniciar al registre civil del municipi on un dels futurs contraents està empadronat i hi resideix efectivament.
El tràmit es pot iniciar –com a màxim– un any abans del casament.
Es pot celebrar al registre civil, ajuntament o notaria de qualsevol població i com a mínim des de l'inici de l'expedient fins al casament hi ha d'haver un interval de quatre mesos.
Depenent de la durada que es prevegi per a l'audiència prèvia extensa (en aquells supòsits en què s'hagi de practicar –matrimoni entre espanyol-estranger o ciutadà comunitari-estranger–), el tràmit es pot allargar, ja que les persones contraents hauran de comparèixer un altre dia per practicar-la en una segona cita.
El dia de la celebració les persones contraents han de comparèixer amb dos testimonis que coneguin les dues persones contraents, que tinguin la documentació en vigor i que entenguin el català o el castellà.
Abans d'iniciar l'expedient els futurs contraents han de contactar amb l'altre registre civil, la notaria o l'ajuntament per tal que els informin de les dates disponibles.
El dia que s'inicia l'expedient els futurs contraents han d'indicar en quin registre civil o ajuntament i població es casaran o el nom complert del notari o notària i la població.
El dia de la cita hauran d'aportar tota la documentació requerida.
Ho poden demanar els futurs contraents.
Han de comparèixer per iniciar l'expedient de matrimoni les dues persones que volen contreure el matrimoni acompanyades de dos testimonis majors d'edat (poden ser familiars) que coneguin les dues persones contraents, que tinguin la documentació en vigor (original i còpia) i que entenguin el català o el castellà.
Cal portar emplenada la sol·licitud per iniciar l'expedient.
Les persones vídues han d'aportar, a més dels documents anteriors, un certificat literal de l'anterior matrimoni i un certificat literal de defunció del cònjuge anterior (caducitat: 6 mesos).
Les persones divorciades o amb matrimoni anul·lat han d'aportar, a més dels documents anteriors, el certificat literal d'aquell matrimoni anterior, on consti la inscripció marginal del divorci o anul·lació (no és vàlida l'escriptura de divorci).
Els menors de 16 anys no poden contreure matrimoni.
Els menors d'entre 16 i 18 anys que desitgin contreure matrimoni han d'obtenir prèviament l'emancipació.
Un cop emancipats, han d'aportar un certificat literal de naixement amb la inscripció marginal d'emancipació.
Les persones vídues han d'aportar, a més, un certificat literal del matrimoni anterior i un certificat literal de defunció de l'anterior cònjuge, d'acord amb la legislació del seu país.
Les persones divorciades han d'aportar, a més, un certificat literal del matrimoni anterior i un certificat literal de divorci o nul·litat o bé, d'acord amb la legislació del seu país, un certificat literal del matrimoni anterior amb nota marginal de divorci.
En cas que una de les persones contraents no parli o no escrigui català o castellà ha de venir acompanyada d'algú (que no sigui l'altre/a contraent) per tal que faci d'intèrpret.
Els ciutadans dels països següents que desitgin contraure matrimoni a Espanya han d'aportar un certificat de capacitat matrimonial, segons el Conveni de Munic, expedit pel seu país d'origen: Alemanya, Àustria, França, Itàlia, Bèlgica, Holanda, Luxemburg, Portugal, Suïssa, Turquia i Antilles Neerlandeses.
Cal que en cada cas confirmin amb el seu consolat o l'autoritat nacional que correspongui si s'ha de presentar o no un certificat de capacitat matrimonial.
En cas d'absència d'un contraent a l'estranger, cal aportar, a més, un poder notarial emès a l'efecte per a la tramitació i celebració del matrimoni.